stanford-oval/wikipedia huggingface dataset:
MTV Asia Awards

MTV Asia Awards on aasialainen musiikkialan palkintojenjako-ohjelma, joka vastaa amerikkalaista MTV Video Music Awardssia ja eurooppalaista MTV Europe Music Awardsia.
Ensimmäinen tilaisuus järjestettiin Singaporessa vuonna 2002. Sittemmin se on kerännyt uskollisen katsojakunnan 15-34-vuotiaiden tv-katsojien keskuudesta. Aiempia juontajia ovat Ronan Keating ja Mandy Moore (2002), Shaggy ja Coco Lee (2003), Vanness Wu ja Michelle Branch (2004), Alicia Keys (2005), Wang Lee Hom ja Kelly Rowland (2006) sekä Jared Leto ja Karen Mok (2008). Ohjelma kokoaa yhteen ainutlaatuisen yhdistelmän itää ja länttä sekä suurimman joukon paikallisia ja kansainvälisiä tähtiä, mitä alueella on nähty.
Voittajat > 2002 - Singapore

Suosikkiartisti manner-Kiina - Na Ying
Suosikkiartisti Hongkong - Sammi Cheng
Suosikkiartisti Intia - Shaan
Suosikkiartisti Indonesia - PADI
Suosikkiartisti Korea - Kang Ta
Suosikkiartisti Malesia - Siti Nurhaliza
Suosikkiartisti Filippiinit - Regine Velasquez
Suosikkiartisti Singapore - Stefanie Sun
Suosikkiartisti Taiwan - Chang Hui Mei
Suosikkiartisti Thaimaa - Pru
Kansainväliset musiikkipalkinnot:
Paras miesartisti - Ricky Martin
Paras naisartisti - Britney Spears
Paras Pop - Westlife
Paras Rock - Bon Jovi
Paras Video - "The Call" Backstreet Boys
Paras läpimurto - Linkin Park
Paras elokuva - Hiipivä tiikeri piilotettu lohikäärme
Paras muotisuunnittelija - Donatella Versace
Inspiraatiopalkinto - Jackie Chan
Paras intialainen elokuvatähti - Jaane Kyon elokuvasta "Dil Chahta Hai"
Vaikuttavin artisti - Ayumi Hamasaki
Voittajat > 2003 - Singapore

Suosikkiartisti manner-Kiina: Yu Quan
Suosikkiartisti Hongkong: Sammi Cheng
Suosikkiartisti Intia: A. R. Rahman
Suosikkiartisti Indonesia: Cokelat
Suosikkiartisti Korea: j.t.L
Suosikkiartisti Malesia: Siti Nurhaliza
Suosikkiartisti Filippiinit: Regine Velasquez
Suosikkiartisti Singapore: Stefanie Sun
Suosikkiartisti Taiwan: Jay Chou
Suosikkiartisti Thaimaa: D2B
Kansainväliset musiikkipalkinnot:
Paras miesartisti: Robbie Williams
Paras naisartisti: Avril Lavigne
Paras Pop: Blue
Paras Rock: Linkin Park
Paras Video: Linkin Park -"Pts of Authority (Remix)"
Paras läpimurto: Avril Lavigne
Aasialainen elokuvapalkinto: Devdas (Ohjaaja: Sanjay Leela Bhansali)
Tyylipalkinto:Avril Lavigne
Inspiraatiopalkinto:F4
Voittajat > 2004- Singapore

Suosikkiartisti manner-Kiina - Pu Shu
Suosikkiartisti Hongkong - Sammi Cheng
Suosikkiartisti Intia - Abhijeet
Suosikkiartisti Indonesia - Audy
Suosikkiartisti Korea - BoA
Suosikkiartisti Malesia - Siti Nurhaliza
Suosikkiartisti Filippiinit - Parokya ni Edgar
Suosikkiartisti Singapore - Stefanie Sun
Suosikkiartisti Taiwan - A-Mei
Suosikkiartisti Thaimaa - "Bird" Thongchai McIntyre
Kansainväliset musiikkipalkinnot:
Paras miesartisti - Gareth Gates
Paras naisartisti - Christina Aguilera
Paras Pop - Blue
Paras Rock - Linkin Park
Paras Video - Linkin Park
Paras läpimurto - t.A.T.u.
Aasialainen elokuvapalkinto - Michelle Yeoh
Palkinto elämäntyöstä - Mariah Carey
Inspiraatiopalkinto - Anita Mui
Vaikuttavin artisti - BoA
Voittajat > 2005 - Bangkok

Suosikkiartisti manner-Kiina - Sun Yue
Suosikkiartisti Hongkong - Joey Yung
Suosikkiartisti Intia - Strings
Suosikkiartisti Indonesia - Peterpan
Suosikkiartisti Korea - Rain
Suosikkiartisti Malesia - Siti Nurhaliza
Suosikkiartisti Filippiinit - Rivermaya
Suosikkiartisti Singapore - Stefanie Sun
Suosikkiartisti Taiwan - Jay Chou
Suosikkiartisti Thaimaa - Silly Fools
Kansainväliset musiikkipalkinnot:
Paras miesartisti - Usher
Paras naisartisti - Avril Lavigne
Paras Pop - Simple Plan
Paras Rock - Hoobastank
Paras Video - Maroon5
Paras läpimurto - Ashlee Simpson
Aasialainen elokuvapalkinto - Kung Fu Hustle
Style Award - Nigo (Bathing Ape)
Inspiraatiopalkinto - Kaikille tsunamin uhreille
Voittajat > 2006 - Bangkok

Suosikkiartisti manner-Kiina - Vicki Zhao
Suosikkiartisti Hongkong - Twins
Suosikkiartisti Intia - Jal
Suosikkiartisti Indonesia - Peterpan
Suosikkiartisti Korea - SE7EN
Suosikkiartisti Malesia - Mawi
Suosikkiartisti Filippiinit - Rivermaya
Suosikkiartisti Singapore - Taufik Batisah
Suosikkiartisti Taiwan - Wang Lee Hom
Suosikkiartisti Thaimaa - Tata Young
Kansainväliset musiikkipalkinnot:
Paras miesartisti - Ricky Martin
Paras naisartisti - Kelly Clarkson
Paras Pop - The Backstreet Boys
Paras Rock - Green Day
Paras Video - KoЯn “Twisted Transistor”
Paras läpimurto - Simon Webbe
Tyylipalkinto - Jolin Tsai
Merkittävä pop-ura - Destiny’s Child
Inspiraatiopalkinto - Bird Thongchai McIntyre
Läpimurtoyhteistyö (Japani) - Teriyaki Boyz
Voittajat > 2007

Palkintoja ei jaettu vuonna 2007
Voittajat > 2008 - Genting Highlands

Suosikkiartisti manner-Kiina - Li Yuchun
Suosikkiartisti Hongkong - Leo Ku
Suosikkiartisti Intia - ei jaettu
Suosikkiartisti Indonesia - Yovie & Nuno
Suosikkiartisti Korea - Super Junior
Suosikkiartisti Malesia - Nicolas Teo
Suosikkiartisti Filippiinit - Chicosci
Suosikkiartisti Singapore - Stefanie Sun
Suosikkiartisti Taiwan - Show Luo
Suosikkiartisti Thaimaa - TOR+ Saksit
Kansainväliset musiikkipalkinnot:
Paras Video - 30 Seconds To Mars “A Beautiful Lie”
Paras läpimurto - Leona Lewis
Tyylipalkinto - Panic at the Disco
Menestyspalkinto - The Click Five
Inspiraatiopalkinto - Karen Mok
Voittajat > 2009

Palkintoja ei jaettu vuonna 2009
Mathilda von Troil

Mathilda von Troil
Maria Emilia Mathilda von Troil (31. joulukuuta 1869 Vaasa – 10. joulukuuta 1930 Helsinki) oli Helsingin suomalaisen yhteiskoulun johtaja 1899–1930, Kansallisteatterin apulaisjohtaja 1914–1917 ja oli sotilaskotiliikkeen keskeisiä henkilöitä..
Von Troilin vanhemmat olivat senaattori Gösta von Troil ja Fredrika Elisabeth o.s. Bergbom. Hän kävi Helsingin suomalaisen jatko-opiston 1892 ja opiskeli Pariisin yliopistossa kielitieteitä 1894–1895. Sittemmin hän teki opintomatkoja sekä Ranskaan että Sveitsiin.
Von Troil oli Tampereen suomalaisen yhteiskoulun johtaja 1895–1899, Helsingin suomalaisen yhteiskoulun johtaja 1899–1930, suomen kielen ja kaunokirjoituksen opettaja 1899–1914, historian opettaja 1899–1928 ja ranskan kielen 1901–1930. Hän oli Kansallisteatterin apulaisjohtaja 1914–1917 ja johtokunnan jäsen 1912–1930..
Teokset

Elävät liekit : puheita. WSOY, 1931.
Marek Židlický

| Marek Židlický |
| --- | --- |

Henkilötiedot
Syntynyt: 3. helmikuuta 1977 (ikä 47) Most, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  86 kg
Pelinumero:  28
Pelaajaura
Pääsarjaura:  1994–2016
Seurat:  HC Kladno (Extraliga)   HIFK (SM-liiga)   Nashville Predators (NHL)   Minnesota Wild (NHL)   New Jersey Devils (NHL)   Detroit Red Wings (NHL)   New York Islanders (NHL)
NHL-varaus:  176. varaus, 2001 New York Rangers
Marek Židlický (s. 3. helmikuuta 1977 Most, Tšekkoslovakia) on tšekkiläinen entinen ammattilaisjääkiekkoilija, pelipaikaltaan puolustaja. Židlický on taitava kiekollinen puolustaja, joka saa paljon vastuuta ylivoimapelissä. Pienehköstä koostaan huolimatta hän taitaa myös fyysisen pelin.
Pelaajauransa jälkeen Židlický on toiminut apuvalmentajana Tšekin juniorimaajoukkueissa.
Ura > HC Kladno

Židlický pelasi ensimmäiset jääkiekko-ottelunsa aikuisten tasolla kaudella 1994–1995 Extraliga-seura HC Kladnossa. Hän edusti Kladnoa kauden aikana 30:ssä Extraligan runkosarjaottelussa, joissa hän teki neljä tehopistettä, kaksi maalia ja kaksi syöttöpistettä, ja 11:ssä pudotuspeliottelussa, joissa hän teki kaksi tehopistettä, maalin ja syöttöpisteen. Hän pelasi Kladnossa vielä neljä seuraavaa kautta ennen siirtymistä Helsingin IFK:hon Suomen jääkiekon pääsarjaan SM-liigaan kesällä 1999.
Židlický ylitti Kladno-vuosinaan kahdesti 20:n runkosarjapisteen rajan, kaudella 1996–1997, jolla hänelle kertyi 49:ssä ottelussa yhteensä 21 tehopistettä, viisi maalia ja 16 syöttöpistettä, ja kaudella 1998–1999, jolla hän teki 50:ssä ottelussa 22 tehopistettä, kymmenen maalia ja 12 syöttöpistettä, ollen seuransa eniten pisteitä tehnyt puolustaja.
Ura > HIFK

Pelatessaan HIFK:ssa Židlický oli koko liigan johtavia puolustajia. Hän voitti kolmesti SM-liigan puolustajien pistepörssin, kausilla 2000–2001, 2001–2002 (HPK-puolustaja Marko Tuulola teki tuolla kaudella yhtä monta pistettä) ja 2002–2003, ja oli kaudella 2001–2002 myös seuransa paras pistemies tehtyään 56:ssa runkosarjaottelussa 40 tehopistettä, 11 maalia ja 29 syöttöpistettä. Eniten pisteitä HIFK-vuosinaan Židlický teki kaudella 2002–2003, jolla hän teki 54:ssä runkosarjaottelussa kymmenen maalia ja 37 syöttöpistettä, yhteensä 47 tehopistettä. Hän teki tuolla kaudella yhtä monta pistettä kuin seuran sisäisen pistepörssin voittanut, enemmän maaleja tehnyt Timo Pärssinen.
Židlický palasi SM-liigaan vielä kaudeksi 2004–2005, kun NHL:ssä oli työsulku. Hän oli tuollakin kaudella HIFK:n eniten pisteitä tehnyt puolustaja tehtyään 49:ssä runkosarjaottelussa 31 tehopistettä, 11 maalia ja 20 syöttöpistettä.
Ura > NHL

Židlický sai NHL-varauksen kesällä 2001, jolloin New York Rangers varasi hänet numerolla 176 NHL:n varaustilaisuuden kuudennella kierroksella. Joulukuussa 2002 hänen pelaajaoikeutensa siirtyivät Nashville Predatorsille pelaajakaupassa, jossa Predatorsiin siirtyivät lisäksi hyökkääjä Rem Murray ja puolustaja Tomáš Klouček, ja jossa Rangersiin siirtyi maalivahti Mike Dunham. Hän teki Predatorsin kanssa sopimuksen kesällä 2003 ja teki NHL-debyyttinsä 9. lokakuuta samana vuonna ottelussa, jossa Nashville kohtasi Mighty Ducks of Anaheimin. Židlický pelasi ensimmäisellä NHL-kaudellaan, kaudella 2003–2004, lopulta täydet 82 runkosarjaottelua, ja oli 53:lla tehopisteellään (14 maalia ja 39 syöttöpistettä) joukkueensa eniten ja NHL:n viidenneksi eniten pisteitä tehnyt puolustaja. Predators selviytyi keväällä 2004 ensimmäistä kertaa historiassaan NHL:n pudotuspeleihin, joissa Židlický ei pystynyt kuitenkaan pelaamaan kuin yhdessä ottelussa saatuaan ensimmäisessä pudotuspeliottelussa aivotärähdyksen.
NHL:n työsulun päätyttyä Židlický jatkoi Predatorsissa kolme kautta. Näistä yhdellä, kaudella 2007–2008, hän oli joukkueensa eniten pisteitä tehnyt puolustaja tehtyään 43 tehopistettä, viisi maalia ja 38 syöttöpistettä, 79:ssä runkosarjaottelussa. Kaudella 2005–2006 hän oli joukkueensa toiseksi eniten pisteitä tehnyt puolustaja Kimmo Timosen jälkeen. Yhden pisteen enemmän tehnyt Timonen oli kuitenkin pelannut 13 ottelua enemmän kuin Židlický, jolta jäi väliin 15 runkosarjaottelua loukkaantumisten vuoksi. Židlický oli joukkueensa toiseksi eniten pisteitä tehnyt puolustaja myös kaudella 2006–2007.
Židlický teki vuonna 2006 Nashville Predatorsin kanssa nelivuotisen jatkosopimuksen , muttei jatkanut seurassa sopimuskauttaan loppuun, sillä hänet kaupattiin kesällä 2008 Minnesota Wildiin vaihdossa hyökkääjä Ryan Jonesiin ja toisen kierroksen varausoikeuteen NHL:n varaustilaisuudessa 2009. Hän oli Wildin eniten pisteitä tehnyt puolustaja kausina 2008–2009 ja 2009–2010. Vuonna 2010 hän teki seuran kanssa kolmivuotisen jatkosopimuksen.
Helmikuussa 2012 Židlický siirtyi pelaajakaupassa Minnesota Wildistä New Jersey Devilsiin. Toiseen suuntaan eli Devilsistä Wildiin matkasivat Nick Palmieri, Kurtis Foster sekä Stephane Veilleux. Lisäksi Devils joutui luopumaan kesän 2012 toisen kierroksen varausoikeudesta. Mikäli Devils pelaa itsensä kauden 2011–2012 konferenssifinaaleihin, saa Wild Devilsiltä varausvuoron myös kesälle 2013.
Marek Zidlicky siirtyi maaliskuussa 2015 New Jersey Devilsistä Detroit Red Wingsiin. Vaihdossa Zidlickystä Red Wings antoi yhden kolmannen kierroksen varausvuoron.
New York Islanders teki Židlickýn kanssa yksivuotisen sopimuksen syyskuussa 2015. Hän arveli tuolloin kyseisen kauden olevan uransa viimeinen. Hän ei ole ilmoittanut lopettamisesta, mutta ei ole pelannut kauden 2015–2016 jälkeen.
Ura > Maajoukkue

| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 2005 | jääkiekko |  |
|  Pronssia | Bratislava 2011 | jääkiekko |  |
Židlický on edustanut Tšekin jääkiekkomaajoukkuetta isoista kansainvälisistä turnauksista kerran World Cupissa, vuonna 2004, viisi kertaa jääkiekon maailmanmestaruuskilpailuissa, vuosina 2005, 2007, 2008, 2009 ja 2011, ja kahdesti talviolympialaisissa, Torinossa 2006 sekä Vancouverissa 2010. Židlický on ollut voittamassa maailmanmestaruutta 2005 sekä kahta pronssia, olympiaturnauksesta 2006 ja MM-kilpailuista 2011. Hänet on nimetty jääkiekon MM-kilpailujen tähdistökentälliseen vuosina 2005 ja 2011. Židlický on edustanut maataan myös kaksissa alle 20-vuotiaiden maailmanmestaruuskilpailuissa, 1995 ja 1997.
Ura > Valmentajana

Kaudella 2016–2017 Židlický toimi poikansa Adamin juniorijoukkueen North Jersey Avalanchen apuvalmentajana.
Kaudella 2018-2019 Židlický toimii Tšekin alle 18-vuotiaiden maajoukkueen apuvalmentajana.
Aiheesta muualla

Kuvia tai muita tiedostoja aiheesta Marek Židlický Wikimedia Commonsissa
Marek Židlický Eurohockey.com. (englanniksi)
Matt Dalton

| Matt Dalton |
| --- | --- |

Henkilötiedot
Syntynyt: 4. heinäkuuta 1986 (ikä 38) Clinton, Ontario
Kansalaisuus:   Kanada  Etelä-Korea
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  88 kg
Seura
Seura:  Anyang Halla
Sarja:  Asia League Ice Hockey
Pelinumero:  86
Pelaajaura
Pääsarjaura:  2009–
Aik. seurat:  Providence Bruins (AHL) Reading Royals (ECHL) Vitjaz Tšehov (KHL) Neftehimik Nižnekamsk (KHL)
Matt Dalton (s. 4. heinäkuuta 1986 Clinton, Ontario, Kanada) on eteläkorealais-kanadalainen jääkiekkomaalivahti.
Seurajoukkueura

Dalton pelasi ennen ammattilaisuraansa juniorisarja NAHL:n Bozeman Icedogsissa (2005–2006), juniorisarja USHL:n Des Moines Buccaneersissa (2006–2007) ja yliopistosarja CHA:n Bemidji State Beaversissä (2007–2009). Vuonna 2006 hänet palkittiin NAHL:n arvokkaimpana pelaajana ja nimettiin sen ensimmäiseen sekä tulokkaiden tähdistökentälliseen. Hänellä oli kaudella 2005–2006 sarjan paras torjuntaprosentti (94,0) sekä päästettyjen maalien keskiarvo (1,63). Vuonna 2009 Dalton oli johdattamassa joukkuettaan CHA:n mestaruuteen sekä NCAA:n Frozen Four -lopputurnaukseen. Hänet nimettiin tuona vuonna CHA:n toiseen tähdistökentälliseen.
Dalton ei saanut NHL-varausta, vaan teki keväällä 2009 vapaana pelaajana sopimuksen Boston Bruinsin kanssa. Hän pelasi kaksi kautta AHL:n Providence Bruinsissa sekä ECHL:n Reading Royalsissa saamatta näytönpaikkaa NHL:ssä. Vuonna 2011 hän siirtyi venäläiseen KHL-seura Vitjaz Tšehoviin. Hän pelasi kaudella 2011–2012 34 runkosarjaottelua, kuusi enemmän kuin joukkueensa toinen maalivahti Danila Alistratov. Daltonin torjuntaprosentti oli 90,9 ja päästettyjen maalien keskiarvo 3,49. Kausiksi 2012–2013 ja 2013–2014 Dalton siirtyi samassa liigassa pelaavaan Neftehimik Nižnekamskiin. Hän pelasi ensimmäisellä kaudellaan seurassa 38 ottelua (torjuntaprosentti 92,3 ja päästettyjen maalien keskiarvo 2.36) ja viimeisellä kaudellaan 19 peliä (vastaavat lukemat 91,10 ja 2,92).  Kaudesta 2014–2015 alkaen Dalton on edustanut Aasian ALIH-liigassa pelaavaa Anyang Hallaa. Hänet on valittu sarjan parhaaksi maalivahdiksi kolme kertaa.
Maajoukkueura

Dalton sai Etelä-Korean kansalaisuuden vuonna 2016. Hän edusti maata muun muassa Pyeongchangin olympialaisissa ja pelasi jokaisessa joukkueen neljässä ottelussa.
Aiheesta muualla

Matt Dalton The Internet Hockey Databasessa (englanniksi)
Aragón

Aragón voi tarkoittaa seuraavia asioita:
Aragonia (esp. Aragón)
Aragón-luokka
Aragón (1879), Aragón-luokan risteilijä
Aragón (1913), joukkojenkuljetusalus
Aragón (TA11), joukkojenkuljetusalus ex -USS Noble (APA-218)
Aragón (L22), kuljetusalus ex- USS Francis Marion (LPA-249).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aragón”, voi hakea sivunnimihaulla, laajalla sivunnimihaulla tai tekstihaulla.
Medicinmannen

| Medicinmannen |
| --- | --- |
Ohjaaja:  Daniel Lind Lagerlöf Kjell Sundvall
Käsikirjoittaja:  Jens Dahl (luoja) Elizabeth Gilek Morgan Jensen
Tuottaja:  Kerstin Andersson
Säveltäjä:  Adam Nordén Jean-Paul Wall
Pääosat:  Mikael Persbrandt Nina Gunke Reine Brynolfsson Lennart Hjulström
Valmistustiedot
Valmistusmaa:   Ruotsi
Tuotantoyhtiö:  Jarowskij
Ensi-ilta:  2005
Kesto:  360 min (45 min × 8)
Alkuperäiskieli:  ruotsi, tanska, englanti
Aiheesta muualla
IMDb 
Infobox OKNimi-testi OK: 
Medicinmannen on vuonna 2005 tehty ruotsalainen televisiosarja, jonka on luonut Jens Dahl. Se esitettiin ensimmäisen kerran 25. syyskuuta 2005 TV4:llä Ruotsissa. Sarja on genreltään jännitysdraama, ja sen ovat ohjanneet Daniel Lind Lagerlöf ja Kjell Sundvall.
Sarjan ensiesityksen näki Ruotsissa lähes kaksi miljoonaa katsojaa.
Juoni

Martin Holst on lääkeyhtiö Holst Medicalsin toimitusjohtaja. Juuri ennen kuin yhtiön uusi masennuslääke, Zylomin, on tulossa lanseeratuksi, yhtiön varastoon murtaudutaan ja sieltä varastetaan pallumite-nimistä ainetta, jota tarvitaan Zylominin valmistukseen. Pian sen jälkeen Martinin poika Jonas kidnapataan. Martin yrittää saada poikansa takaisin ja selvittää, ketkä ovat murron takana.
Rooleissa

| 0 | 1 | 2 |
| --- | --- | --- |
|  Mikael Persbrandt  | … |  Martin Holst   |
|  Nina Gunke  | … |  Anna Holst, Martinin vaimo   |
|  Reine Brynolfsson  | … |  Lennart Rask, turvallisuuspäällikkö   |
|  Lennart Hjulström  | … |  Alex Holst, Martinin setä   |
|  Bjarne Henriksen  | … |  John Poulsen   |
|  Karin Hagås  | … |  Tintin Holst, Annan tytär, Martinin tytärpuoli   |
|  Albert Gruziel  | … |  Jonas Holst, Martinin poika   |
|  Alexandra Rapaport  | … |  Zina Zahedi   |
|  Philip Zandén  | … |  Helmut Lanzinger   |
|  Tova Magnusson-Norling  | … |  Malin Leander, journalisti   |
|  Simon Norrthon  | … |  Allan Olsson, kidnappaaja   |
|  Kajsa Ernst  | … |  Karin Andreasson   |
|  David Boati  | … |  Björn Hagmyr, Tintinin poikaystävä   |
Masai Ujiri

Masai Ujiri vuonna 2014.
Masai Ujiri (7. heinäkuuta 1970) on nigerialainen entinen koripalloilija ja nykyinen NBA-seura Toronto Raptorsin toimitusjohtaja.
Nuoruus

Masai Ujiri on nigerialaisen isän ja kenialaisen äidin poika, jonka takia hänen nimensä on Masai. Hän varttui nuorukaiseksi Zarian kaupungissa Nigerian pohjoisosassa. Masai pelasi muiden nigerialaispoikien tavoin jalkapalloa. 13-vuotiaana hän luki amerikkalaisesta urheilulehdestä NBA:ssa pelaavasta nigerialaisesta Hakeem Olajuwonista, ja sai innostuksen koripalloon, ja halun päästä pelaamaan NBA:han.
Ura koripalloilijana

Masain vanhemmat päästävät hänet matkustamaan Yhdysvaltoihin opiskelemaan ja pelaamaan yliopistokoripalloa. NBA:n ovet eivät avautuneet, ja 193-senttinen takamies päättää lähteä etsimään pelipaikkaa Euroopasta. Hän matkustaa ensin Englantiin ja sieltä edelleen Belgiaan. Syksyllä vuonna 2000 hän saapuu Suomeen ja Nokialle. Siellä Masai Ujiri yrittää päästä pelaamaan BC Nokian joukkueeseen. Hän osallistui neljään harjoitukseen ja kahteen harjoituspeliin, jonka jälkeen hän matkusti Tanskaan hakemaan pelipaikkaa. Sitä ei kuitenkaan auennut, ja hän palasi takaisin Nigeriaan, jossa ryhtyi nuorten valmentajaksi.
Kykyjenetsijästä toimitusjohtajaksi

Masai Ujiri yritti saada lahjakkaalle nigerialaispelaajalle pelipaikkaa NBA:han. Hän matkusti tämän kanssa Orlando Magicin leirille. Seura kiinnostui Masaista, ja kiinnitti hänet kansainväliseksi kykyjenetsijäksi, tosin ilman palkkaa. Tämän jälkeen hän toimi Denver Nuggetsin kykyjenetsijänä. Vuonna 2008 Toronto Raptors kutsui hänet toimitusjohtajan kakkosmieheksi. Hän kuitenkin palasi Denver Nuggetsiin vuonna 2010 toimitusjohtajaksi, ja vuonna 2013 hänet valittiin NBA:n parhaaksi seurajohtajaksi. Hän on ainoa tämän palkinnon voittanut joka ei ole yhdysvaltalainen. Samana vuonna 2013 hänestä tuli Toronto Raptorsin toimitusjohtaja miljoonasopimuksella. Vuonna 2019 hän voitti NBA-mestaruuden Toronto Raptorsin kanssa.
Asklepioksen temppeli

Asklepioksen temppeli/pyhäkkö (roomalaisittain Aesculapiuksen/Asclepiuksen temppeli/pyhäkkö) tai Asklepieion (m.kreik. Ασκληπιείον, Asklēpieion; lat. Aesculapium) voi viitata seuraaviin antiikin aikaisiin Asklepiokselle omistettuihin pyhäkköihin:
Asklepioksen temppeli, Akragas, Sisilia
Asklepieion eli Asklepioksen pyhäkkö, Ateena
Asklepieion eli Asklepioksen pyhäkkö, Epidauros
Asklepioksen temppeli, Epidauros
Asklepieion eli Asklepioksen pyhäkkö, Korintti
Asklepieion eli Asklepioksen pyhäkkö, Kos
Asklepieion eli Asklepioksen pyhäkkö, Pergamon
Asklepieion (Korintti)

| Asklepieion> Ἀσκληπιεῖον |
| --- | --- |
Sijainti:  Archaía Kórinthos, Kórinthos, Korinthia, Peloponnesos, Kreikka
Koordinaatit:  37°54′39″N, 22°52′39″E
Rakennustyyppi:  kreikkalainen temppeli ja parantola
Valmistumisvuosi:  noin 400-luku eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Asklepieion (m.kreik. Ἀσκληπιεῖον, Asklēpieīon) oli antiikin aikainen lääkinnän jumalalle Asklepiokselle omistettu kreikkalainen temppeli ja siihen liittynyt pyhäkkö Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Asklepieion sijaitsi Korintin kaupungin pohjoisosissa noin 700 metriä pohjoiseen agoralta ja noin 450 metriä pohjoiseen Apollonin temppeliltä. Paikalla sijaitsi Lernan lähteenä tunnettu vesilähde, ja pyhäkkö lienee tarkoituksella sijoitettu hieman kauemmas kaupungin ytimestä terveellisenä pidettyyn paikkaan. Pyhäkköalueeseen kuului temppeli ja parantola. Paikalla on ollut arkaaisella kaudella Apollonille omistettu ulkoilmapyhäkkö. Noin 400-luvulla eaa. osa siitä omistettiin tämän poikana pidetylle Asklepiokselle, jolle Apollonin parantajajumalan ominaisuus siirtyi. Viimeistään 300-luvulla eaa. paikalle rakennettiin temppeli, joka oli omistettu Asklepiokselle ja mahdollisesti myös Hygieialle. Pyhäkkö ja parantola lakkasivat todennäköisesti toimimasta, kun roomalaiset tuhosivat kaupungin vuonna 146 eaa., mutta myöhemmin roomalaisella ajalla se kunnostettiin.
Temppeli edusti doorilaista tyyliä, ja siinä oli cella ja sen etupuolella neljä pylvästä. Se sijaitsi keskellä pyhäkköpihaa, jonka ympärillä oli stoa ja muita pylväikkötiloja. Temppelin itäpuolella oli alttari ja aarrekammio ja länsipuolella abaton, jossa potilaat nukkuivat. Temppelin lähellä oli myös kaksi suorakulmaista kuoppaa, joissa pidettiin mahdollisesti Asklepioksen pyhiä käärmeitä. Pyhäköstä laskeutui portaat sen länsipuolella sijainneelle Lernan lähteelle. Siihen liittyi toinen pylväiköin ympäröity piha, jossa oli kaivorakennus sekä vesialtaita ja -säiliöitä. Sen yhteydessä oli myös kylpy-, ruokailu- ja lepotiloja potilaille. Lähteen vettä käytettiin parantamiseen. Alueelta on löydetty suuri määrä parantuneiden tai parantumista toivoneiden antamia ihmisruumiin osia esittäviä keraamisia votiivilahjoja.
Heti Asklepieionin eteläpuolella sijaitsivat roomalaisella ajalla gymnasion ja circus. 400- ja 500-luvuilla jaa. pyhäkön aluetta käytettiin kristillisenä hautausmaana. Kaivorakennus muutettiin pieneksi kappeliksi.